Aṭas n wansayen, i xeddmen leqbayel ɣef teɣzi n useggas, s umata d wid yekkaten akken ad ẓẓun azalen-agi, i d-nebder yakkan. « Aya (amagger n tefsut), iẓeṭṭ assaɣen iǧehden gar yimezdaɣ, yettṛeṣṣi leɛwayed n lejdud ɣer tsuta’’.» 20 S wansayen, yecban wigi i d-yettili useǧhed n wassaɣen yettilin gar yimdanen. D tagnit n tegmat d tdukli. Awal «Lejdud», yesɛa tazamulit n tmagit wansayen n yimezura. «Lejdud, deg usugnan aqbayli ucrik, yesɛa tazamulit n tmagit tamaziɣt, teqqen ɣer wazalen d wansayen. Awal-a, yeččur d izamulen d yiknawen n tmussni akked tfenṭazit»21